|  |
| --- |
| **Objekta higiēniskais novērtējums** |
| Daugavpilī |

|  |
| --- |
| 17.05.2023. |

|  |
| --- |
| 1. **Objekta nosaukums:** Diennakts nometne |
| 1. **Objekta īpašnieks:** Nodibinājums „Fonds „Latgales Dzintars””, reģ. Nr. 40008142484, 18.Novembra iela 195 b, Daugavpils, LV-5417 |
| 1. **Objekta adrese:** Atpūtas bāze „Valden”, Višķu pagasts, Augšdaugavas novads, LV – 5481 |
| 1. **Novērtēšanu veica:** 17.05.2023. Veselības inspekcijas Sabiedrības veselības departamenta Latgales kontroles nodaļas vides veselības analītiķe Evita Sibirceva-Munča |
| 1. **Novērtēšanā piedalījās:** Atpūtas bāzes “Valden” pārstāve Natalja Bogdanova |
| 1. **Konstatēts**   **6.1. Vispārīgās ziņas par objektu/ objekta raksturojums**  Dokumenta sagatavošana veikta, pamatojoties uz 16.05.2023. Fonda “Latgales Dzintars” iesniegumu, kas reģistrēts Veselības inspekcijā 16.05.2023. Nr.511/L, lai novērtētu atpūtas bāzes “Valden” telpu gatavību nometņu darbības uzsākšanai. Atpūtas bāzē „Valden”, tiks organizētas diennakts nometnes.  Nometnes dalībnieku izmitināšanai paredzēts izmantot 10 mazās vasaras mājiņas un 6 lielās mājas. Mazajās mājiņās ir izvietotas divstāvīgās gultas, gultasvietu skaits ir no 6 līdz 8. Lielajās mājās ir izvietotas vienguļamās gultas, divstāvu gultas un matrači. Gultasvietu skaits katrā mājā ir no 8 līdz 18. Kopā paredzētas 148 gultasvietas. Nometnes dalībnieku vajadzībām gultas piederumus (segas, spilvenus, matračus) nodrošina atpūtas bāze “Valden”. Nometnes dalībnieki ņems līdzi personīgo gultas veļu. Istabās ir iespēja glabāt savas personīgās mantas, ir skapji un naktsgaldiņi. Katrā lielajā vasaras mājā ir sanitārais mezgls ar dušu. Atpūtas bāzes teritorijā ir izvietota ēka, kurā ierīkotas sanitārās telpas atsevišķi meitenēm (5 dušas kabīnes, 5 kabīnes ar klozetpodu, 6 izlietnes) un zēniem (5 dušas kabīnes, 5 kabīnes ar klozetpodu, 6 izlietnes).  Ēdināšanu un medicīnisko pakalpojumu sniegšanu nodrošinās nometnes organizētājs. Ēdināšana paredzēta vasaras teltī, kur ir aprīkota virtuve un ēdamzāle. Pie ēdināšanas telts ir izvietotas 6 izlietnes roku mazgāšanai.  Atpūtas bāzē „Valden” ir iespēja organizēt bērnu pieņemšanu un nodošanu vecākiem nometnes teritorijā. Visām sanitārajām ierīcēm nodrošināts aukstais, karstais ūdens. Roku nosusināšanai paredzēti vienreizējās lietošanas papīra dvieļi. Darbiniekiem un nometņu dalībniekiem pie ieejas nodrošināti atbilstoši roku dezinfekcijas līdzekļi. Izlietotos individuālos aizsardzības līdzekļus savāks speciāli marķētos dubultos atkritumu maisos, kurus paredzēts ievietot konteinerā, kas paredzēts nešķirotiem atkritumiem. Darbinieki, kas veic telpu mitro uzkopšanu, informēti, ka telpās jāveic regulāru uzkopšanu vismaz divas reizes dienā, tualetes telpās vismaz reizi 3 stundās. Telpās izvietotas norādes ievērot 2 m distanci. Vienā no vasaras mājiņām ar atsevišķu ieeju paredzēta telpa nometnes darbinieku vai dalībnieku ar saslimstības simptomiem izolēšanai.  Telpu higiēniskais stāvoklis apmierinošs. Meiteņu un zēnu tualetes telpās, dušas telpās, personīgās higiēnas ievērošanas apstākļi ir nodrošināti. Sanitāri tehniskās ierīces ir darba kārtībā, to aprīkojums atbilst prasībām.  **6.2. Iekštelpu virsmu apdare**  Telpu apdarei tika izmantoti higiēnas prasībām un telpu funkcionālai nozīmei atbilstoši materiāli, viegli kopjami.Telpas ir tīras un darba kārtībā.  **6.3. Apgaismojums**  Telpās tiek nodrošināts dabiskais un mākslīgais apgaismojums. Apgaismes ķermeņi ir darba kārtībā. Vizuāli vērtējot, apgaismojums pietiekošs.  **6.4. Siltumapgāde**  Nav nepieciešama.  **6.5. Gaisa apmaiņa**  Telpās ir iespēja nodrošināt regulāru telpu vēdināšanu, atverot logus.  **6.6. Ūdens apgāde**  Ūdensapgāde no esošā artēziskā urbuma. Dzeramā ūdens kvalitāte atbilst Ministru kabineta 14.11.2017. noteikumu Nr. 671 „Dzeramā ūdens obligātās nekaitīguma un kvalitātes prasības, monitoringa un kontroles kārtība” prasībām. Iesniegts Pārtikas drošības, dzīvnieku veselības un vides zinātniskā institūta „BIOR” 23.05.2023. dzeramā ūdens testēšanas pārskats Nr. PV-2023-P-32353.01. Karstais ūdens tiek nodrošināts ar elektriskajiem ūdens sildītājiem.  **6.7. Kanalizācijas sistēma**  Kanalizācijas sistēma – lokāla. Notekūdeņi tiek novadīti uz krājtvertni.  **6.8. Teritorijas labiekārtošana**  Teritorijā ir ierīkoti sporta laukumi un pludmale. Teritorija un peldvieta labiekārtota. Peldvietas ūdens kavalitāte atbilst Ministru kabineta 28.11.2017. noteikumu Nr.692 „Peldvietas izveidošanas, uzturēšanas un ūdens kvalitātes pārvaldības kārtība” prasībām, iesniegts BIOR” 22.05.2023. peldvietas ūdens testēšanas pārskats Nr. PV-2023-P-32354.01.  **6.9. Vides pieejamība**  Netiek vērtēts.  **6.10.Riska faktoru novērtēšana un cita informācija**  Telpas tiek uzkoptas atbilstoši higiēnas prasībām. Uzkopšanas inventārs ir marķēts, uzglabā bērniem nepieejamā vietā. Katrai telpu grupai ir atsevišķs uzkopšanas inventāra komplekts. Sanitārajās telpās tiek lietoti dezinfekcijas līdzekļi atbilstoši lietošanas instrukcijai. Uzglabā īpaši paredzētā vietā. |
| 7. **Slēdziens**  Objekts „Diennakts nometne” atbilst higiēnas prasībām. |
| 1. **Rekomendējamie pasākumi**     1. Nodrošināt Ministru kabineta 01.09.2009. noteikumu Nr.981 „Bērnu nometņu organizēšanas un darbības kārtība” prasību izpildi.    2. Nometņu darbības laikā ievērot 18.05.2023. vadlīnijas „Vadlīnijas piesardzības pasākumiem bērnu nometņu organizētājiem”.    3. Stingri ievērot normatīvo aktu prasības atbilstoši epidemioloģiskās situācijas attīstībai valstī (Ministru kabineta 28.09.2021. noteikumi Nr.662 „Epidemioloģiskās drošības pasākumi Covid-19 infekcijas izplatības ierobežošanai”).    4. Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu. Biežāk lietotās virsmas un priekšmetus, rokas dezinficēt, izmantojot 70% spirtu saturošus dezinfekcijas līdzekļus. Telpu dezinfekcijai – 70 % etanola šķīdumu, nātrija hipohlorīta šķīdumu kā arī citus dezinfekcijas līdzekļus, kas ir efektīvi pret apvalkotajiem (corona) vīrusiem, piemēram, 50% izopropanolu saturoši līdzekļi.    5. Nedrīkst pieļaut nepiederošu personu uzturēšanos nometnes teritorijā. |

|  |  |
| --- | --- |
| Sabiedrības veselības departamenta  Latgales kontroles nodaļas vides veselības analītiķe | Evita Sibirceva-Munča |

Evita Sibirceva-Munča, 65424547,

evita.sibirceva-munca@vi.gov.lv